
24-TA-674: Noteikumu projekts (Jauns)
Eiropas Savienības Atveseļošanas un noturības mehānisma plāna 7.1.1. reformas "Enerģijas sektora transformācija" 7.1.1.1.i. investīcijas “Elektroenerģijas pārvades sistēmas sinhronizācija”, 7.1.1.2.i. investīcijas “Elektroenerģijas pārvades un sadales tīklu modernizācija” un 7.1.1.3.i. investīcijas “Biometāna īpatsvara galapatēriņā palielināšana” īstenošanas noteikumi
TA saskaņojamie dokumenti
Noteikumu projekts 2.0
Anotācija (ex-ante) 3.0
MK sēdes protokollēmuma projekts 1.0
Atzinuma sniedzējs
Finanšu ministrija
Atzinums iesniegts
20.05.2024.
Atzinuma sniegšanas termiņš
20.05.2024.
Saskaņošanas rezultāts
Saskaņots ar priekšlikumiem
Pieejamības statuss
Vispārpieejams

	1.
	Noteikumu projekts
4.1. 7.1.1.1.i. investīcijai:
	Priekšlikums
Lai nodrošinātu noteikumu projektā noteikto atskaites punktu atbilstību Padomes īstenošanas lēmumā par Atveseļošanas un noturības mehānisma plāna īstenošanu un tā pielikumā noteiktajam:
1) lūdzam atbilstoši precizēt noteikumu projekta 4.2.1.apakšpunktā noteiktā atskaites punkta redakciju. Vienlaikus, ņemot vērā Klimata un enerģētikas ministrijas sniegto skaidrojumu noteikumu projekta saskaņošanas procesā ar Eiropas Komisiju attiecībā uz apakšstacijas būvniecību Kuldīgā, lūdzam papildināt anotāciju ar izvērstāku informāciju, kas konkrētāk skaidro plānoto rīcību/risinājumu noteikumu projekta 4.2.1.apakšpunktā noteiktajam atskaites punktam attiecībā uz pabeigtas jaunas apakšstacijas būvniecību Kuldīgā. Tāpat informācijas izsekojamībai lūdzam papildināt anotāciju, ka ietvertais risinājums attiecībā uz apakšstacijas būvniecību Kuldīgā ir verificēts arī pie Eiropas Komisijas noteikumu projekta saskaņošanas procesā;
2) lūdzam atbilstoši precizēt noteikumu projekta 4.2.5.apakšpunktā noteiktā atskaites punkta redakciju, vienlaikus anotācijā izvērstāk norādot, ka attiecīgais atskaites punkts ietver elektroenerģijas sadales sistēmas viedās pārvaldības risinājuma papildinājumu ieviešanu un uzstādīšanu.

Vienlaikus, ņemot vērā noteikumu projekta 4.2.3.apakšpunktā noteikto mērķi, kas piedāvātajā redakcijā ir vispārīgāks nekā Padomes īstenošanas lēmumā par Atveseļošanas un noturības mehānisma plāna īstenošanu un tā pielikumā noteiktais, un Klimata un enerģētikas ministrijas sniegto skaidrojumu, t.sk. noteikumu projekta saskaņošanas procesā ar Eiropas Komisiju, ka precīzāka informācija par apakšstaciju skaitu būs zināma tikai pēc iepirkumu procesa noslēgšanās, iespējamie risinājumi noteikumu projekta 4.2.3.apakšpuntkā noteiktā mērķa sasniegšanai vēl pirms noteikumu projekta virzības apstiprināšanai Ministru kabinetā ir jāpārrunā ar Eiropas Komisiju tehniskajā sanāksmē. Informējam, ka Finanšu ministrija, iesaistot Klimata un enerģētikas ministriju, iniciēs sarunas nepieciešamību Eiropas Komisijai.
Piedāvātā redakcija
-
	Irma Bondare (FM)

	2.
	Noteikumu projekts
13.7. projekta iesniegumu noraida, ja:
	Priekšlikums
Lai novērstu normas interpretācijas iespējas, lūdzam izvērtēt un nepieciešamības gadījumā precizēt noteikumu projekta 13.7. apakšpunktu, lai būtu skaidri saprotams, vai gadījumā, ja projekta iesniegums neatbilst noteikuma projekta 14. punktā minētajiem kritērijiem, tas uzreiz tiek noraidīts, vai arī nozares ministrija sākumā atbilstoši noteikumu projekta 13.5. apakšpunktam vispirms lūdz projekta iesniedzēju veikt papildinājumus un precizējumus iesniegtajā projekta iesniegumā (izņemot attiecībā uz noteikumu projekta 14.21. apakšpunktu, jo šajā gadījumā projekta iesniegums ir noraidāms), un tikai tad, ja projekta iesniedzējs neiesniedz vai neiesniedz nozares ministrijas noteiktajā termiņā nepieciešamos papildinājums un precizējums - projekta iesniegumus tiek noraidīts.
Piedāvātā redakcija
-
	Sintija Gedvila (FM)

	3.
	Noteikumu projekts
13.8. nozares ministrija šo noteikumu 13.3. un 13.7. apakšpunktā minētajos gadījumos var uzaicināt projekta iesniedzēju atkārtoti iesniegt projekta iesniegumu;
	Priekšlikums
Vēršam uzmanību, ka, ja uz projekta iesniedzēju ir attiecināms kāds no Eiropas Parlamenta un Padomes 2018. gada 18. jūlija Regulas (ES, Euratom) 2018/1046 par finanšu noteikumiem, ko piemēro Savienības vispārējam budžetam, ar kuru groza Regulas (ES) Nr. 1296/2013, (ES) Nr. 1301/2013, (ES) Nr. 1303/2013, (ES) Nr. 1304/2013, (ES) Nr. 1309/2013, (ES) Nr. 1316/2013, (ES) Nr. 223/2014, (ES) Nr. 283/2014 un Lēmumu Nr. 541/2014/ES un atceļ Regulu (ES, Euratom) Nr. 966/2012, 136. pantā noteiktajiem izslēgšanas nosacījumiem, projekta iesniegums būtu noraidāms. Lūdzam atbilstoši precizēt noteikumu projektu, ņemot vēŗā, ka no esošā noteikumu projekta 13.8. apakšpunkta redakcijas izriet, ka nozares ministrija var atkārtoti uzaicināt projekta iesniedzēju arī gadījumos, ja uz to ir attiecināms kāds no izslēgšanas kritērijiem.
Piedāvātā redakcija
-
	Sintija Gedvila (FM)

	4.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Lai nodrošinātu skaidri izsekojamu informāciju par noteikumu projektā noteikto mērķa grupu, atkārtoti lūdzam papildināt anotāciju ar izvērstāku informāciju, kas pamato detalizētās mērķa grupas noteikšanu noteikumu projektā nekā tā ir noteikta Atveseļošanas fonda plānā, vienlaikus apliecinot, ka noteikumu projektā definētā mērķa grupa ir atbilstoša Atveseļošanas fonda plānā noteiktajai.

Piedāvātā redakcija
-
	Irma Bondare (FM)

	5.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Ņemot vērā noteikumu projektā plānotos finansējuma saņēmējus - konkrēti  uzņēmumi, atbilstoši Atveseļošanas fonda regulas nosacījumiem ir ziņojami arī noteikti kopējie rādītāji. Attiecīgi  lūdzam papildināt anotāciju ar informāciju par nepieciešamību uzkrāt un ziņot datus par šādu kopējo rādītāju izpildi: RRFCI06 "Uzņēmumi, kas saņem atbalstu digitālo produktu, pakalpojumu un lietojumprogrammu izstrādei vai ieviešanai" un RRFCI09 "Atbalstītie uzņēmumi (tai skaitā – mazi uzņēmumi, tostarp mikrouzņēmumi, vidēji uzņēmumi un lieli uzņēmumi)".
 
Piedāvātā redakcija
-
	Irma Bondare (FM)

	6.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Lai preventīvi samazinātu iespējamos riskus un mazinātu administratīvo slogu finansējuma saņēmējam, lūdzam sadarbībā ar Ekonomikas ministriju izvērtēt un vajadzības gadījumā papildināt anotāciju ar skaidrojumu, nodrošinot vienotu pieeju kā tiek vadīts risks par dubultā finansējuma pārbaudi 7.1.1.2.i. un 1.2.1.5.i. investīciju ietvaros akciju sabiedrības “Sadales tīkls” īstenotajos projektos.
Piedāvātā redakcija
-
	Tatjana Timermane (CFLA)



